JohanHeinsen/ENO huggingface dataset:
Den Nord-Cimbriske Tilskuer, 1838-06-08
Med den hubertske Helvedsmaskine i Paris synes det dog at have været et frygtelig Alvor. Man har for Assiserne forelagt Hubert nogle Breve, der anklage ham stærkt og imod hvis Udsagn han søger at snoe sig ved tomme Udflugter. J et af dem læses Følgende: "Maaden, hvorpaa Maskinen skal benyttes, er denne: Man leier i Nærheden af Deputerede=Kammeret et Værelse og en Stald eller et andet Locale. Der opstilles Materialet til begge Maskiner, hvilke sammensættes Dagen for Kamrenes Aabning, og saasnart da Kongen er ankommen paa en vis Distance, fører man rask begge Maskinerne frem, for at sønderknuse Staben og hele Omgivelsen. Jeg indestaaer for Resultatet i tre Minutter. Under denne Operation slynge to paa et Tag i en vis Afstand fra Deputerede Kammeret opstillede Personer endeel af samme Opfinder forfærdigede congrewske Raketter ned paa Deputerede=Kammerets Tag, hvilket inden 5 Minuters Forløb skal staae i lys Lue.
Den Nord-Cimbriske Tilskuer, 1838-06-08
J et Par Ugerstid modtoge mange Beboere af London hver Morgen eet eller flere Breve under deres Adresse, men som enten kun indeholdt en Jndbydelse. fra ubekjendte Personer, eller ogsaa aldeles Jntet. Man tabte sig i Gisninger og Oprindelsen til denne Mystification; men Jngen gjættede den rigtige.
Den Nord-Cimbriske Tilskuer, 1838-06-08
En snu Gavtyv havde nemlig gjort sig det til en Næringsvei, hver Morgen, forklædt som Brevbærer, at ombære omtrent 500 Breve, som han Dagen iforveien selv havde fabriqueret, blot i den Hensigt at modtage Bærelønnen for samme. Paadenne Maade kunde han daglig tjene sig henved en Snees Specier. Men selv det Bedste varer desværre ikke længe, og vor Speculant blev endelige taget ved Vingebenet midt i Udøvelsen af sin Jndustri.
Den Nord-Cimbriske Tilskuer, 1838-06-08
Indenlandsk. J Ringsted er ved Døden afgaaet Oberstlieutenant v. Krebs, Ridder af Dannebroge, en Søn af den i Aaret 1804 afdøde Artilleriemajor v. Krebs, og, ligesom Faderen, et født mathematisk Genie.
Den Nord-Cimbriske Tilskuer, 1838-06-08
Fra Fredericia skrives under 29de Mai; Sidste Løverdag jordedes afdøde Generallieutenant Frederik Julius Christian v. Castonier her paa Michaelis Kirkegaard, ved Siden af hans første Gemalinde, under de hans høie Charge tilkommende militaire Honcurs, af Fyenske Jnfanterierregiment, hvis Chef han havde været siden 1819, og af Artilleriet, da han i samme Tidsrum havde været Kommandant og kommanderende General i Nørrejylland. Et talrigt følge havde uindbudet indfundet sig af Militaire, saavel fra Staden som og fra de nærmest Kjøbstæder, tilligemed Byens Embedsmænd. Den Afdødes Ordener, Storkors af Dannebroge og Dannebrogsmændenes Hæderstegn, samt Kommandostaven, bares af 2 Oberstlieutenanter og 1 Major. Før og efter Talen, som holdtes af Hs. Høiærv. Hr. Pastor Gude, blev af Michaelis Skoles Ungdom, i Forening med nogle Underofficerer, firestemmig afsjungen en i den Anledning af Hr. Secretair Mørch forfattet Sørgecantate, sat i Musik af Musiklærer Man heimer. Den saa saare passende Tale, i Forening med den harmoniske Sang og Musik, saavelsom den hele høitidelige Act, gjorde dybt Jndtryk paa den talrige Forsamling. Ligesom den Afdøde, der var fød her i Staden den 16 April 1761, blev ledsaget til sit sidste Hvilested af Kongehusets Nærmeste, Hs. K. H. Prinds Christian Frederik, crepræsenteret ved sin Adjutant Hr. Kammerjunker, Ridder v. Bülow, Ritmester i Fyenske Regiment, lette Dragoner) og Hs. Kongl. Høihed Prinds Frederik Carl Christian til Danmark, saaledes beæredes hans Døbeact med hele Kongefamilien som Faddere. 1761 den 21 April blev han døbt i Michaelis Kirke, og Fadderne vare: Deres Majestæter Frederik V., ved Oberstlieutenant v. Halle, Dronning Juliane Marie, ved Etatsraadinde Reis ler, Deres Kongl. Høiheder Kronprinds Christian(Christian VII.), ved Just. Præsident Hans de Hoffmann, Prinds Frederik (Arveprinds, ved Capt. v. Deden, Prindsesse Sophie Magdalene, ved Frøken Prætorius. Ved samme Leilighed blev den Nydøbte skjænket Portaupeen. Dette kunde vel bidrage til at fremme hans Avancement som Militair, og 18 Aar gammel indtraadte han i Militairtjenesten, saa at han tjente i Armeen næsten (Hr. Av.) 60 Aar.
Den Nord-Cimbriske Tilskuer, 1838-06-08
Striden mellem Borgerskabet i Meldorff og Landfogden om Bortførelsen af Sneen i Vinter, er af Regjeringen i Gottorff afgjort saaledes, at de af Landfogden decreterede Mulcter ophæves, og de af Landfogden udpantede Sager leveres uden Bekostning for Eierne tilbage; men det blev tilligetilkjengivet Supleanterne, at naar der fra Politiets Side paalagdes dem en eller anden Foranstaltning, var det ikke overladt til deres Bedømmelse, hvorvidt den skulle effectueres eller ikke, men den maatte fuldbyrdes, mod at at man havde Recurs til at klage, hvis de ikke kunne billige samme; men paa den anden Side kunne man heller ikke billige, at Landfogden i ovennævnte Anledning havde opført sig paa en Maade som under de daværende Omstændigheder havde fremkaldt skadelig Opsigt og Utilfredshed.
Den Nord-Cimbriske Tilskuer, 1838-06-08
En Godseier ikke langt fra Slesvig, blev i Følge en Hyrdes Udsagn, i Anledning af et i Januar 1837 fundet ihjelslaget Menneske arresteret om Natten; imilertid blev dog den Arresterede mod Caution frigivet om Eftermiddagen. Senere skal Hyrden have tilstaaet, at han kun af Had havde gjort beskyldningen, saa at hvad han havde sagt om det fundne døde Menneske var usandt.
Den Nord-Cimbriske Tilskuer, 1838-06-08
Fra Assens skrives: Vor Bye feirede 28 MaiDagen i Guds fri Natur. Et Selskab af omtrent 70 Personer, Embedsmænd og Borgere med deres Familier, drog om Eftermiddagen ud i den smukke Skov ved Frederiksgave, hvor de af egne medtagne Madkurve holdt Aftenspise ved flere dækkede Borde, i Skoven og i munter Vennekreds velsignede den elskede Konge, som ved Jnstitutionens Velgierning havde givet et nyt Beviis paa sin Kierlighed til Nationen. (Hp. Av.) Byfogden i Frederikshavn, Hr. Overauditeur, Lassen, har i den Frisindede" taget alvorligt til Gjenmæle mod Hr. Justitsraad Toldkasserer Krohn, og derved søgt at bevise, at denne har givet en uredelig Fremstilling af den i f. Blad fortalte Sag: "Naar Justitsraad Krohn - saaledes slutter Hr. Overauditeur sit Forsvar - finder Mod, som han siger, til at bekjendtgjøre hine Facta, som jeg troer at have beviist at være Usandhed, deri, at han i 50 Aar har tjent Hs. M. uden hemmelig at berigtige sine Embedshandlinger eller at være dømt eller have begaaet Noget, hvorfor han maatte rødme eller blegne for sine Medborgere, da er det saa jammerligt, at Man vel maa ynke den Mand, som skal støtte sin Kraft til at udtale sig med Frimodighed, paa slige negative Egenskaber og Fortjenester; men ogsaa heri taler Krohn Usandhed. Jeg har for mig min Justitsprotocol og Forligelsescommissionens Protocol; lader os gaae dem igjennem, siden Major v. Krohn, sikkerlig formedelst sine Fortjenester, ombyttede hiin hæderlige Stilling i Kongens Regiment, med den daværende lille Toldkassererpost i Frederikshavn. Jeg finder deri, at Justitsraad Krohn under 5te Decbr. 1832 ved By tinget er domfældet for at have brugt voldelig Fremgangsmaade med at have opbrudt Leilighed i sin Værts Gaard og for at have injurieret Værtinden. Jeg finder, at han under f. Sag er beskyldt for at have indgaaet formelig Contract om at besvige de kongl. Jntrader; at dette er oplyst og beviist, og han derfor paa rette Sted anseet. Under 12te April 1836 er han for Jnjurier mod Tareerborgerne bleven kaldt for Forligelsescommissionen, og har der maattet slaae sig paa sin Mund, som Man siger; men hans Penge, hvormed han vilde løskjøbe sig, bleve ringeagtede. Under 26de Novbr. 1836 har han for Jnjurier mod Nationalbanken maattet bøde en Mulct af 50 Rbd. Og da han i Anledning af Præstens Medvirkning ved Spiseanstalten har om denne i Andres Overtrædelse brugt de foragteligste, fornærmeligste og derhos meest uforskyldte Udladelser, saa der ikke kan være Tvivl om, at han af denne vil blive belanget ved Retten paa den alvorligste Maade, saa formener jeg nu at have godtgjort og oplyst saameget, at det vil være mere end tilstrækkeligt til at caracterisere min Angribers Tænkemaade og den Værd, hans Ord kunne tillægges, om de end ikke, som i nærværende Tilfælde, vare beviste at være aabenbare Usandheder."¬
Den Nord-Cimbriske Tilskuer, 1838-06-08
J Aarh. Av. No. 90 læses under Forlangt Jndrykkelse følgende: Formedelst at Siellands Odde ikke er forsynet med en Baadehavn, saa at de derværende Lootser kunne røgte deres forefulde Kald i sikkre Baade, har nu atter 5 Mennesker tilsat Livet, 1837 to, og 1836 to, altsaa i Alt 9 Mennesker i disse 3 Aar. Saalænge Baadene skal slæbes paa Landet, kan man kun der bruge de mindre Baade og Smaapramme, Fartøier, ingenlunde passende, i Stormveir udsatte for Strømmene og de svære Brændinger. Vedkommende ville muligt nu skjænke denne Sag Opmærksomhed,
Den Nord-Cimbriske Tilskuer, 1838-06-08
Mandagen den 28de Mai opkom der en stærk Hedebrand paa Viborg Byes Mark, næppe en halv Miil fra Byen, ved Landeveien til Randers. Jlden skal have taget frygteligt ud, da den brændte i en Strækning af en halv Fjerdingvei og saa nærved Landeveien, at denne næsten ikke kunde befares. Efterat den havde brændt fra 5 om Morgenen til 7 om Aftenen lykkedes det, ved rastløs Anstrængelse, at blive Herre over Jlden. (Diversa.)¬
Den Nord-Cimbriske Tilskuer, 1838-06-08
(Forlangt Jndrykkelse.) Hvorlunde det er gaaet til, at Aarhuus Avisen, som ellers ikke pleier at komme bagefter, først i sit No. 72 omtaler, hvad der har været yttret i denne Avis om Districtsprovst Bentzons Processer med nogle Skolelærere, er temmelig let at gjette; men følgende Spørgsmaal kunde vel med Føie opkastes: 1. Hvad berettiger Redacteuren til at lade ovennævnte Jnserat, efter Godtbefindende, beskjære, medens han har meddeelt det paa samme givne Svar heelt og holdent; og hvad kan navnligen have bevæget ham til at udelade de saakaldte forblommede Hentydninger, som der blev do leret over at skulle findes i hiint, Det kan jo naturligviis ikke have været hans Mening derved at tilkjendegive nogen Frygt for, at Hentydningerne skulde vedkomme en gammel Ven eller Frænde. 2. Hvilket er det Publicum, som Man har tiltroet, den Blindhed ei at kunne see, at det ommeldte Svar er saa langtfra at bære Upartiskhedens Præg, at meget mere det Modsatte er aldeles iøinefaldende: 3. Hvorledes lader det sig forklare, at Forfatteren, til Svaret, som dog kaldes velskrevet, ei selv har lagt Mærke til den skjærende Modsigelse, hvori hans Forsikkring om ei at kjende Parterne staaer til det øvrige Jndhold og den der herskende Tone?
Den Nord-Cimbriske Tilskuer, 1838-06-08
AVERTISSEMENTS. Det bliver herved bragt til offentlig Kundskab, at Ladningen af det paa Wuust Strand inddrevne Vrag Ceres fra Skeen, bestaaende af 257 Tylter Planker, 24 Ditto Brædder, 212 Stkr. Bielker, 36 Ditto Spirer, alle af diverse Dimensioner, bliver næstkommende 2den Juli ved offentlig Auction bortsolgt paa Wuust Strand, hvortil Lysthavende indbydes. Thisted Amthuus den 5te Juni 1838. Faye.
Den Nord-Cimbriske Tilskuer, 1838-06-08
Hos Undertegnede kan fra Dato bekommes alle Sorter Kaalplanter. Gartner N. P. Møller, boendes paa Kringeltorvet i Thisted,
Den Nord-Cimbriske Tilskuer, 1838-06-09
No. 66. Ao. 1838. HRISTI Kongelig allernaadigst privilegerede. 3 Avertissementstidende, Amtvaviv og eller Den nordcimbriske Tilskuer. Forsendes med Brevposten overalt i Danmark og Hertugdømmene. Løverdagen den 9de Junii. Redigeres, trykkes og udgives i Thisted af J. S. Lund.
Den Nord-Cimbriske Tilskuer, 1838-06-09
Politiske Nyheder. Engeland. J Nærheden af Canterburvere slemme Uroligheder forefaldne, hvorved 14 Mennesker ere blevne dræbte og et stort Antal tildeels saaret. Det var et Slags Oprør mod Fattiglovene, foraarsaget ved en tidligere fra Daarekisten undsluppen Æventyrer, ved Navn John Nichols Tom, som ogsaa kaldte sig Courtenay, og paastod at være Johanniterridder. Hans taabelige Tale bragte et Antal Bønder til at følge ham, hvilke berusede og rasende ødelagde alting i Grevskaberne. Anføreren skjød en ung Bonde og en Constabel ihiel, der ville arrestere ham. Da de sammenkaldte Soldater af det 45de Regiment i Dunkirk stødte sammen med Hoben, skjød Nichols Tom ogsaa den commanderende Lientnant Bennet, foran Fronten af Compagniet, medens Oprørsacten blev læst. J det blodige Haandgemæng som derpaa fandt Sted, blev en Soldat igjen skudt.
Den Nord-Cimbriske Tilskuer, 1838-06-09
Det saakaldte Kongehuus", eller Parlament paa Øen Man har meget hurtigt iværksat en Kirke Reform ved det, at det for nylig antog en Act, hvorved samtlige Tiender paa Øen blev forvandlet til en Rente paa 5000 Pd. Sterl. Biskoppens Løn blev fastsat til 1500, Archidiakonussens til 800 Pd. og Præsternes til 150 Pd. Sterl. aarlig. - Med Dampskibet Jderia, som forlod Lissabon den 23de f. M. var den engelske Gesandt Lord Walden indtruffen til Falmouth. Det er lykkedes ham at afslutte en Tillægs-Tractat med den portugisiske Regjering om Slavehandelen, hvorved ubetinget Gjennemsøgelsesret tilstaaes. J hele Portugal er man ivrig beskjæftiget med Valgene til det nye Kammer. Et miguellistisk OprørsForsøg i Mafra var bleven undertrykt.
Den Nord-Cimbriske Tilskuer, 1838-06-09
Belgien. Fra Brussel skrives under 1ste Juni, Ministeren Theur's Haardnakkenhed har ledet til en Tumult. En talrig Folkevrimmel forsamlede sig i Brussels Gader, og raabte: "Væk med Theur, væk med Munkehætten!" dog skeede dette først, efter at den havde bragt Regjeringen og Borgermesteren et Hoch. Ankommen i Gaden, de la Loi, erklærede Hoben eenstemmig paa Politicofficiantens Spørgsmaal, at den ville bringe Hr. Theur et Charivari, og da den paa Opfordring ikke ville gaae fra hinanden, sprængte Gui derne i skarp Trav ind paa Hoben og adspredte den. En Bataillon Jnfanterie blev opstillet for Ministerens Huus til Beskyttelse.
Den Nord-Cimbriske Tilskuer, 1838-06-09
Tydskland. Der skrives fra Hannover under 2den Juni, at Kongen vedbliver endnu at opholde sig i Berlin, og ingen veed noget bestemt om hans Tilbagekomst, ja det er endog tvivlsomt om han ville indtræffe til sin Fødselsdag den 5te Juni, da Kongen af Preussen skulle ønske, at han tilbringer denne Dag i Berlin. Om Forhandlingerne angaaende den nye Statsgrundlov hører man intet, skjøndt allerede Commissionen for 8te Dage siden har fuldendt dens Arbeider. Fra Frankfurth skrives, at den fra Staden Ossnabrück, til Forbundsdagen indsendte Forestilling, er overdraget en af Forsamlingen udnævnt Commission til Prøvelse, men det er ikke at formode, at en Forbundsbeslutning vil blive givet, førend det i den hanoveranske Stænderforsamling selv er kommen til Afgjørelse. Det er en mærkelig Sag hvad der meldes fra det Hanoveranske under 35de Mai, at Bondestanden i Fyrstendømmet Ossnabrück har indsendt en Protestation mod Ophævelsen af Grundloven af 1833.
Den Nord-Cimbriske Tilskuer, 1838-06-09
Frankerig. Med Troppeforsendelsen til Nordgrændsen er det nu stille. Muligens er det det preussiske Cabinets Forestillinger, der har modificeret den første Anskuelse. J Følge et belgisk Blad skal Østerrig have foreslaaet at bilægge Territorialstriden ved at sløife Fæstningsværkerne Venlov, og at overlade Venloo selv med Districter til Belgien mod en passende Godtgjørelse. Om Luxemburg kunne derimod ingen, uden Forbundsdagen afgjøre noget. J Følge de sidste Efterretninger fra Mexico, skal den engelske Consuls Misbilligelse af Mexicos Beslutning mod Frankerig, og det bifald Consulen har ydet den franske Gesandts Foretagender, haae opvakt den mexicanske Regjerings Opmærksomhed. Den mexicanske Gesandt i Paris har beklaget sig over, at Bladet Siele har kaldt de mexicanske Dommere Forfalskere, de Militaire "Mordere, og Majoriteten af det mexicanske Folk: "Banditter."
Den Nord-Cimbriske Tilskuer, 1838-06-09
Spanien. Fra Madrid meldes, at GrevOfalia havde modtaget Krigsministeriet, og General Latre var afskediget. Spanske Blade af 23de Mai tale om Troppernes skjønne Holdning. Dagen for ved Revuen. 7 Eskadroner af dem skulle støde til Nordarmeen. - Don Carlos var igjen vendt tilbage til Estella og de carlistiske Embedsmænd med ham. En Telegraph Depesche fra Bajonne af 30te Mai beretter, at General O'Donnell Dagen før, uden Modstand havde besat Vera Neue Zeit.) og Lesaca.
Den Nord-Cimbriske Tilskuer, 1838-06-09
Indenlandsk. Den 5te Juni er udstædt følgende Cancelli-Placat: Hs. Majestæt, der allernaadigst har bragt i Erfaring at Man ønsker i Landets forskjellige Provindser ved Kirkehøitideligheder at feire 50 Aarsdagen for Stavnsbaandets Løsning den 20de De, har under 3die De paalagt Cancelliet at bringe til almindelig Kundskab, at Allerhøistsamme, skjøndt allernaadigst erkjendende den gode Mening, der ligger til Grund for hiint Ønske, dog ikke vil at nogensomhelst offentlig Høitidelighed i den nævnte Anledning skal finde Sted. (Dagen.)
Den Nord-Cimbriske Tilskuer, 1838-06-09
Den 29de Mai, om Eftermiddagen Kl. 5, afreiste Hs. høifyrstelige Durchlauchtighed Hertug Carl af SlesvigHolsteen-Sønderborg-Glücksborg og Hs. kgl. Høihed Hertuginde Wilhelmine Marie med Suite til Lübeck, paa det kgl. Dampskib Kiel. Næste Dags Aften Klokken 7 1/2 indtraf de høie Reisende, tilligemed Hertugen af Augustenborg og Gemalinde, til Lübeck, og stege af i Hotel, Hamborg, hvor en Æresvagt ventede dem. Strax efter Ankomsten modtoge de et Besøg af de første Magistratspersoner, og næste Morgen fortsatte de deres Reise til Altona, hvor de stege af hos Overpræsidenten, Grev Blücher-Altona. Om Aftenen agtede de at besøge Stadtheatret i Hamborg, og vilde ved denne Leilighed finde Gaderne, hvorigjennem de passerede hjemad, illu(Neue 8tg.) minerede.
Den Nord-Cimbriske Tilskuer, 1838-06-09
Den 31te Mai blev paa Gardens Exerceerplads Kjøbenhavn opbrændt forslidte Nationalbanksedler til et Beløb af 4,921,000 Rbd., for hvilke nye ere satte i Omløb, indfriede Obligationer for Laanet af 4de Febr. 1820 til Beløb 201,900 Rbd. r. S.; indfriede Obligationer og Recipissen for Indlaan til Beløb 409,600 Rbd. r. S. og 2,998 Rbd. Sdlr., samt tvende indfriede Actiebreve for Indskud til Actier 1,000 Rbd. (Brig. Td.,r. Sølv.
Den Nord-Cimbriske Tilskuer, 1838-06-09
Da det kongelige danske Cancellie har befalet Actor, Prok. Buntzen at sagsøge Redacteur C. Rosenhoff ei alene for No. 33, men og for No. 26 af den Frisindede, for hvilket No. han eengang er saasøgt og frifundet, og der i Sagen vil fremkomme formelle Jndsigelser, hvori kun den egentlige Jurrist er bevandret, har Hr. Rosenhoff opgivet sin tidligere tagne Bestemmelse, selv at føre sin Sag, og istedet derfor engageret Audi(Hp. Av.) teur Liebenberg dertil.
Den Nord-Cimbriske Tilskuer, 1838-06-09
Det af Hr. Barfod bebudede nordiske Fjerdingaars skrift, der skulde indeholde Afhandlinger af Forfattere af de tre nordiske Riger, synes at ville have god Fremgang.
Den Nord-Cimbriske Tilskuer, 1838-06-09
J Sverrig have saaledes Biskop Agard og Professor Atterbom lovet Bidrag; fra Norge har endnu intet Svar kunnet indløbe. Med Hensyn til den i Hr. Barfods Jndbydelse brugte Retskrivning (en Art af den Raskiske)
Den Nord-Cimbriske Tilskuer, 1838-06-09
bemærker Kjøbenhavnsposten, at der i selve Skriftet med Samvittighedsfuldhed vil blive vaaget over, at enhver Forfatter kan følge sin egen Skrivemaade.
Den Nord-Cimbriske Tilskuer, 1838-06-09
Cand. Orla Lehmann har i Kjøbenhavnsposten indrykket nogle bemærkninger om den Kongl. Kundgjørelse for de slesvigske Provindsialstænder. Denne Kundgjørelse formener han at have det Fortrin for den jydske, at Motiveringen af de enkelte Svar i det Hele er langt fuldstændigere, hvorimod han antager, at Slesvigerne, hvad Resultatet angaaer, sikkert i ingen Henseende kunne finde sig beroligede. Offentlighedspetitionen er ligefrem bleven afslaaet, uden at der gives noget virkeligt Argument for dette Afslag, hvorimod Hr. Lehmann mener, at Gavnligheden af Stænderforsamlingens Offentlighed er beviist af saa godt som alle Publicister og Statsretslærere i hele Verden. Vi nægte derfor ikke siger han videre – at det har gjort os meget ondt, naar Hs. Majestæt ikke blot paaberaaber sig sit eget allerhøieste modne Overlæg, for at det i denne Henseende skal have sit Forblivende ved hvad der eengang er bestemt, men tillige motiverer dette ved at henvise til de af erfarne Mænd afgivne Raad, hvorfor ogsaa Hr. Leymann haaber, at den Bestemmelse, sat det i Eet og Alt skal have sit Forblivende med Jnstitutionens engang anordnede Forfatning, kun skal gielde om det nærværende Øieblik, men at en Forandring vil skee, naar nye Petitioner indkomme. (Hp. Av.)J Politievennen klages der over, at Mindestøtten for sal. Rahbek, saaledes som den nu staaer ved Bakkehuset, er udsat for Besudling af hver Kaad.
Den Nord-Cimbriske Tilskuer, 1838-06-09
Dagen har nu faaet en ny Redacteur. Hr. Overskou er fratraadt, og Redactionen overtaget af Hr. Thorl. Gudm. Repp.
Den Nord-Cimbriske Tilskuer, 1838-06-09
Fra Hr. Hof=Viinhandler Vaagepetersens Udsalg i store Strandstræde i Kjøbenhavn falbydes mousserende Liqueur, der anbefales som en meget forfriskende Sommer=Drik, der forener en mild Lemonades kjølende Egenskaber med de oplivende, som Champagneviin har tilfælles med Sodavand og deslige. Bouteillen koster 2 Mk. a 2 Mk. 8 s., med Flaske.
Den Nord-Cimbriske Tilskuer, 1838-06-09
Det er almindelig bekjendt, at Printzlau havde som Theaterkasserer ved falske Transporter og Paategninger forvandsket Statspapirer, som tilhørte forskjellige Understøttelsesfond. Et af de flere Sogsmaal, som i denne Anledning have været anlagte imod vedkommende Jhændehavere af hine Obligationer, er den 28 Mai bleven paakiendt af Hof= og Stadsretten, der har antaget, at den falske Transport ikke kunde komme det paagjældende Fond til Præjudice. Det er at formode, at Dommen foranstaltes indanket til Høiesteret, og hvorledes end det endelige Udfald bliver, saa opstaaer betydelige Tab for den ene eller den anden af Parterne, uden at nogen af dem har forvoldt samme ved nogen Forseelse fra deres Side. (Hels. Av.)
Den Nord-Cimbriske Tilskuer, 1838-06-09
Det heuserske tydske Skuespillerselskab, der sidst har opholdt sig i Helsingborg, er ankommen til Kjøbenhavn og agter at give Forestillinger paa Vesterbroes ny Theater. Til dets Forestillinger, som fornemmelig ville komme til at bestaae i Operaer, har Selskabet engageret flere nye Subjecter. Bellinis Norma" vil blive een afde første Operaer, det vil give.
Den Nord-Cimbriske Tilskuer, 1838-06-09
Fro Helsingøer skrives under 30te Mai: En kortvarig Sygdom har i disse Dage bortreven herfra Apotheker Andresen i Frederiksborg, en Mand i sine bedste Aar, der med Indsigt og Flid i sit Fag forenede baade Evne og Villie til at virke udenfor samme, og som ved flere Leiligheder havde taget sig med Jver og Held af offentlige Anliggender.
Den Nord-Cimbriske Tilskuer, 1838-06-09
Den 1ste Juni foretoges i Høiesteret den for længere Tid siden meget omtalte Sag, ang. Glashandler Frischi, der havde beskyldt Toldbetjent Meinung for at have modtaget betydelige Summer for derved at bruge sin foregivne Indflydelse hos en bekjendt navngiven Stormand til at forskaffe hiin et Levebrød.
Den Nord-Cimbriske Tilskuer, 1838-06-09
Fra Sverrig erfares, at den for 32 Aars oprørende Mishandlinger mod sin Kone navnkundig-blevne Oberst Hertzenhielm, er nu ved Døden undgaaet sine jordiske Dommers Straf. Der forsikkres, at Samvittigheden skal dog være vaagnet hos ham i hans sidste Øieblikke. Om hans Død hedder det i Aftonbladet: Opponionens Dom, den almindelige Foragt, følger ham i Graven. Hofrettens Dom oppebiede han ikke, men den høieste Dommers venter ham."